John Dowland

John Downland (født 1563 i London,Fødestedet er ikke entydig kjent, men i noen 1500-talls kirkebøker fra London finnes navnet Dowland. Andre kilder nevner Dalkey ved Dublin som fødested, men dette regnes nå som feil.Biografi om Dowland  gravlagt 20. februar 1626 samme sted) var en engelsk sanger, luttspiller og komponist. Han er i dag best kjent for sine melankolske sanger, som for eksempel Flow my tears, Come heavy sleep, I saw my Lady weepe og In darkness let me dwell, men utover 1900-tallet ble instrumentalmusikken hans gjenstand for fornyet interesse og finnes nå i mange klassiske gitaristers repertoar.

 Biografi 
mini|Tittelbladet til Dowlands Lachrimae or Seaven Teares Figured in Seaven Passionate Pavans
Lite er kjent om Dowlands tidlige liv, men det mest sannsynlige fødestedet er London. Fra 1579 til 1584 var Dowland i tjeneste hos den engelske ambassadøren ved det franske hoff, Sir Henry Cobham og etterfølgeren Edward Stafford, 3. hertug av Buckingham.Douglas Alton Smith, A History of the Lute from Antiquity to the Renaissance (The Lute Society of America, Inc., 2002), p.275 På denne tiden konverterte han til katolisismen,Peter Warlock, The English Ayre (Greenwood Press, Publishers, 1970), 24.  Utdrag fra Dowlands brev fra 1595 til Sir Robert Cecil. noe han hevdet førte til at han ikke fikk en post ved Elisabeth I av England's protestantiske hoff. Påstanden er tvilsom siden han ikke hadde gjort trosskiftet kjent, og det fantes dessuten betydningsfulle katolske musikere som gjorde karriere ved Elisabeth I.'s hoff, som for eksempel William Byrd.

Da det ikke lyktes Dowland å få stillingen som kongelig luttenist etter John Johnson, ga han seg i 1594 ut på en ettårs utenlandsreise. Først oppholdt han seg ved hoffene til hertugen av Braunschweig i Wolfenbüttel og landgreve Moritz av Hessen-Kassel i Kassel. Deretter reiste Dowland til Firenze hvor han fikk kjennskap til at en gruppe engelskmenn i eksil planla et attentat på den engelske dronningen. Han skrev et brev tilbake til England om dette og reiste derfra, først til Nürnberg og tilslutt tilbake til London rundt årsskiftet 1596–1597, fremdeles med håp om å få ansettelse som hoffluttenist. Forhåpningene ble raskt knust da hans velgjører Henry Noel døde kort tid etter at han hadde skrevet et brev til Dowland og bedt han komme tilbake til England.

Dowlands neste utenlandsopphold førte ham til Danmark hvor han fra 1598 til 1606 var luttenist hos den musikkinteresserteWarlock 1970, p.33 kong Kristian KvartWarlock 1970, p.32 som hadde et av Europas beste og mest moderne musikkmiljøer. Dowland tjente svimlende 500 daler i året og var en av kongens høyest gasjerte, men til tross for at kongen holdt ham svært høyt trivdes åpenbart ikke. Under under en reise til England i 1603–1604 benyttet han anledningen til å bli i England over vinteren. Hoffregnskapene til danskekongen oppgir at han ble borte «en langsommelig tid længer, end kongelig Majestæt ham nådigst havde forløvet». Tilslutt ble han sparket, tilsynelatende på grunn av «upassende oppførsel», men et brev funnet i en samling dokumenter fra kong Christian IV's sekretær kan være en nøkkel til årsaken: i brevet blir Dowland lovet en stor belønning om han rapporterer til dronning Elizabeths sekretær Robert Cecil om danskenes politikk overfor England. Det finnes ikke bevis på at Dowland fulgte anmodningen.

Tilbake i EnglandSmith 2002, p.276 var Dowland noen år ansatt hos hoffmannen Theophilus Howard, Lord Walden, men 28. oktober 1612 fikk han endelig den etterlengtede posten som Musician for the lute ved Jakob I av Englands kongelige hoff.Matthew Spring, The Lute in Britain: a History of the Instrument and its Music (Oxford University Press, 2001), s.108 Ironisk nok skrev han nesten ingen flere komposisjoner, sannsynligvis fordi musikken hans var i ferd med å bli umoderne etterhvert som den nye barokkmusikken utviklet seg.

Dødsdatoen er ikke kjent, men siste lønnsutbetaling var 20. januar 1626 og han ble gravlagt på St Ann's, Blackfriars, London  20. februar 1626.David Greer, «John Dowland», Oxford Dictionary of National Biography Online.

 Musikk 
Dowlands musikalske opus omfatter sanger med luttakkompagnement, verk for luttsolo og verk for gambeconsorts med luttakkompagnement.

 Sanger 
Sangene hans behandler ganske ulike temaer. Musikalsk dreier det seg om strofiskeStrofisk: Alle vers (eller strofer) har samme melodi. sanger, sjeldnere om gjennomkomponerte stykker. Akkompagnementet er hovedsakelig homofont med tallrike forsiringer. Noen av sangene, som for eksempel den berømte Flow My Tears eller Oh, sweet woods inneholder også polyfone gjennomkomponerte passasjer hvor polyfonien er på grensen til det som er spillteknisk mulig på en lutt. Den tekstlige uttalen er stort sett tydelig.

 Musikk for engelsk consort 
Dowlands instrumentalmusikk er av særlig betydning. Hans komposisjoner for gambeconsort med luttakkompagnement markerer en av de første høydepunktene i utviklingen av en selvstendig instrumentalmusikk innen europeisk musikkhistorie. I denne sammenhengen kan alle syv variasjoner over temaet fra Lachrimae pavanen (opprinnelig en luttsolo, senere bearbeidet til sangen Flow My Tears) nevnes, samt consort-utgaven av luttsoloen Semper Dowland, Semper Dolens. I begge stykkene er den melankolske stemningen som er så vanlig i Dowlands stykker spesielt tydelig, musikalsk understreket av en forholdsvis farge- og dissonansrik harmonikk.

 Luttsoloer 
Ca 100 av Dowlands komposisjoner for luttsolo er bevart. De hører til de mest krevende og modne verk for instrumentet og finnes i det faste repertoaret til nesten alle luttenister og klassiske gitarister.

+ Verk for solo luttFantasier
 Forlorn Hope Fancy
 Farewell
 Farewell (over «In Nomine»)
 A Fancy 1
 A Fancy 2
 A Fancy 3

Pavaner
 Piper's Pavan
 Semper Dowland Semper Dolens
 Solus Cum Sola
 Mrs. Brigide Fleetwood's Pavan alias Solus Sine Sola
 Dr. Case's Pavan
 Resolution
 Mr. John Langton's Pavan
 Sir John Langton's Pavan
 Lachrimæ
 A Pavan
 The Lady Russell's Pavan
 A Pavan

Allemander
 Sir John Smith, his Almain
 Smythes Allmayne
 Lady Laiton's Almain
 An Almain
 Mrs. White's Thing
 A Piece Without Title
 Mrs. Nichols' Almain
 Mrs. Clifton's Almain
 Lady Hunsdon's Puffe

Jigs og andre stykker i 6/8 takt
 Mrs. Winter's Jump
 Mrs. White's Nothing
 Mrs. Vaux's Jig
 The Shoemaker's Wife
 Tarleton's Riserrectione

Balladebearbeidelser
 Orlando Sieepeth
 Fortune
 Complainte
 From My Window
 Lord Strang's March
 My Lord Willoughby's Welcome Home
 Walsingham
 Aloe
 Loth to Depart
 RobinGalliarder
 Captain Digorie Piper's Galliard
 Dowland' Galliard
 John Dowland's Galliard
 Dowland's First Galliard
 The Frog Galliard
 A Galliard (i d moll)
 Melancholy Galliard
 Sir John Souch's Galliard
 A Galliard (over en galliard av Daniel Bacheler)
 Giles Hobie's Galliard
 A Galliard (i g moll)
 A Galliard (over Walsingham)
 Mrs. Vaux Galliard
 Mr. Langton's Galliard
 Mignarda
 A Galliard (i g moll)
 Mr. Knight's Galliard
 My Lord Chamberlain, His Galliard (for to personer på én lutt)
 The Right Honourable The Lord Viscount Lisle His Galliard
 Round Battle Galliard
 The Most High and Mighty Christianus The Fourth King of Denmark, His Galliard
 The Most Sacred Queen Elizabeth, Her Galliard
 Can She Excuse
 The Right Honourable Robert Earl of Essex, His Galliard
 The Lady Rich' Galliard
 The Right Honourable The Lady Rich, Her Galliard
 The Earl of Derby' Galliard
 The Right Honourable Ferdinando Earl of Derby, His Galliard
 The Right Honourable The Lady Clifton's Spirit
 Galliard to Lachrimæ

Sangarrangement
 Come Away

Ukjent opphav, muligens Dowland:
 A Fantasia
 A Fancy
 A Fancy
 A Fancy
 A Dream
 A Gaillard
 Mrs. Norrish's Delight
 A Piece Without Title
 What If A Day
 A Coy Toy
 Tarleton's Jig

 Litteratur 
 Angul Hammerich: Musiken ved Christian den Fjerdes Hof: et Bidrag til dansk Musikhistorie. København 1892, s. 21ff
 Peter Hauge: [www.dym.dk/dym_pdf_files/volume_29/volume_29_009_036.pdf Dowland's Seven Tears, or the Art of Concealing the Art], Dansk Årbog for Musikforskning 29 (2001), s. 9-36  (pdf)
 Peter Hauge, Et brev fra diplomaten Stephen Lesieur til Christian IV's lutenist John Dowland, Magasin fra Det Kongelige Bibliotek 15/2 (Marts 2002), s. 3-13
 Niels Krabbe, Træk af musiklivet i Danmark på Christian IV's tid. Engstrøm & Sødrings musikbibliotek 4. København 1996, s. 73-84
 Hortense Panum, Dowland: Christian den 4des Galliarde, Aarbog for Musik 1923, s. 41-50
 Diana Poulton, John Dowland. Faber & Faber (2. utgave 1982). ISBN 0-520-04687-0.
 Diana Poulton (red), The Collected Lute Music of John Dowland, Faber Music,  2. utgave, 1978. ISBN 0-571-10024-4.
 Nils Schiørring: Musikkens historie i Danmark, bd. 1. København 1977, s. 148
 Douglas Alton Smith (red), A History of the Lute from Antiquity to the Renaissance, Lute Society of America (2002). ISBN 0-9714071-0-X
 Matthew Spring, The Lute in Britain: A History of the Instrument and its Music, Oxford University Press (2001).
 Dansk Biografisk Leksikon 3. udgave, red. af Svend Cedergreen Bech. København 1979–1984. Bd. 4, s. 26-27
 The New Grove Dictionary of Music and Musicians, andre utgave, redigert av Stanley Sadie, London 2001, bd. 7, s. 531–38

 Referanser 

 Eksterne lenker 



 Videoer med Valeria Mignaco, sopran & Alfonso Marin, lutt

 johndowland.de Informasjon om John Dowland (tysk)
 declamp.net  Liste over Dowlands verk (engelsk)
 Sting – Songs From The Labyrinth Informasjon om CD-en «Songs From The Labyrinth» av Sting med komposisjoner av Dowland
 Info om CD-en «a dream» av Hopkinson Smith 

Videoer
 Flow my tears Valeria Mignaco, sopran og Alfonso Marin, lutt
 Plateopptak Nigel North, lutt
 Lachrymae Pavane Winston Arblaster, gitar solo i The Bishop's Chapel, Wells, England.

Noter



 Classic Cat – Dowland Fortegnelse med lydeksempler

Lydeksempler

Kategori:Renessansekomponister
Kategori:Barokkomponister
Kategori:Engelske komponister
Kategori:Luttspillere
Kategori:Personer fra London
Kategori:Fødsler i 1563
Kategori:Dødsfall i 1626